|  |  |
| --- | --- |
| **ROMANIA** | **Se aprobă** |
| **JUDETUL VRANCEA**  | **Președinte** |
| **CONSILIUL JUDEȚEAN** | **Cătălin TOMA** |
| **Serviciul achiziții publice** |  |
| **Nr. 27558/23.12.2022** |  |

**REFERAT**

**privind**: aprobarea normelor specifice privind desfăşurarea activităţii Unității de Achiziții Publice Centralizate

ANAP derulează proiectul „Sprijin în implementarea Strategiei Naționale în domeniul Achizițiilor Publice prin consolidarea capacității administrative a Agenției Naționale pentru Achiziții Publice și a autorităților contractante, cod SIPOCA 625” (“proiectul SIPOCA 625”), ale cărui obiective specifice constau, între altele, și în elaboarea unei foi de parcurs pentru care Consiliul Județean Vrancea și-a exprimat intenția de participare în cadrul chestionarului deschis în perioada 8 – 29 aprilie 2021.

În data de 16 iulie 2021 între Consiliul Județean Vrancea și Agenția Națională pentru Achiziții Publice (ANAP) a fost semnat un Protocol de Colaborare în scopul elaborării unei foi de parcurs pentru înființarea de către Consiliul Județean Vrancea a unei Unități de Achiziții publice Centralizate (UCA) la nivelul județului.

Semnarea acestui Protocol s-a realizat în urma procesului de selecție inițiat de către ANAP în aprilie 2021 și adresat organizațiilor interesate să realizeze achiziții centralizate la nivel local, în vederea satisfacerii necesităților în condiții de eficiență economică și socială, prin agregarea cererii de la nivelul administrației locale. Beneficiile preconizate ale funcționării UCA se referă atât la reducerea costurilor și a riscurilor de neconformitate față de legislația în achiziții publice, cât și la gestionarea mai eficientă a procedurilor de achiziții publice și obținerea unui nivel de calitate superior pentru bunurile și serviciile achiziționate.

Consiliul Județean Vrancea fiind unul dintre susținătorii activi ai inițiativei de înființare a UCA locale în România și unul dintre Promotorii de bune practici ai proiectului, a colectat informații privind achizițiile realizate/estimate de către organizațiile vizate de a beneficia de serviciile UCA de la nivelul Consiliului Judetean Vrancea.

Astfel, pentru a putea trage concluzii pertinente cu privire la domeniile de achiziții care ar trebui să fie incluse în foaia de parcurs, au fost colectate date privind achizițiile realizate în perioada 2018-2020 și achizițiile estimate pentru anul 2021 de către organizațiile interesate de a beneficia de serviciile unei Unități de Achiziții Publice Centralizate la nivel local, respectiv de la instituțiile subordonate Consiliului Județean și primăriilor din județ, fiind transmis un chestionar și un materialul de informare (ce cuprinde conceptul de UCA la nivel local, precum și avantajele în implementarea conceptului UCA).

Judeţului Vrancea i se atribuie calitatea de unitate de achiziţii centralizate (UCA), iar activitățile specifice acestei UCA se realizează printr-un compartiment separat din cadrul aparatului de specialitate al Consiliului Județean Vrancea, prin normele specifice privind desfăşurarea activităţii Unității de achiziții centralizate, stabilindu-se cadrul juridic unitar pentru activitățile specifice întreprinse de Compartimentul Unitate Centralizată de Achiziții.

Menționăm că obiectivele principale ale UCA constau în:

- optimizarea condițiilor și a procesului de achiziții publice pe bază de criterii economice și de calitate și în condițiile asigurării securității juridice, prin agregarea necesităților utilizatorilor;

- îmbunătățirea și profesionalizarea achizițiilor publice la nivelul Județului Vrancea;

- asigurarea disponibilității categoriilor de achiziții centralizate pentru utilizatori, ce vor fi atinse prin deșfășurarea următoarelor atribuții principale:

- colectarea necesităților utilizatorilor în legătură cu categoriile de achiziții centralizate;

- stabilirea programului anual al achizițiilor publice al UCA pentru categoriile de achiziții centralizate;

- organizarea procedurilor de atribuire centralizate și încheierea acordurilor-cadru centralizate, precum și atribuirea de contracte subsecvente;

- punerea la dispoziția utilizatorilor a acordurilor-cadru centralizate;

- monitorizarea acordurilor-cadru centralizate/contractelor;

- participarea, în calitate de parte în cadrul procedurilor administrativ-jurisdicționale sau în fața instanțelor de judecată, în legătură cu actele emise în exercitarea atribuțiilor sale;

- furnizarea de activități de achiziție auxiliare.

Totodată, precizăm că principalii utilizatori ai UCA sunt:

– Centrul judetean de resurse si asistenta educationala

– Centrul scolar pentru educatie incluziva Mihalceni

– Centrul scolar pentru educatie incluziva Maicanesti

– Centrul scolar pentru educatie incluziva „Elena Doamna” Focsani

– Serviciul Public Județean Salvamont Vrancea

– Centrul cultural Vrancea

– Serviciul public comunitar judetean de evidenta a persoanelor Vrancea

– Muzeul Vrancei

– Biblioteca judeteana „Duiliu Zamfirescu” Vrancea

– Directia generala de asistenta sociala si protectia copilului Vrancea

imagine de fundal

 – S.C. Parc Industrial Vrancea S.R.L., UCA putând presta servicii de achiziții centralizate, precum și servicii de achiziții auxiliare și utilizatorilor secundari, în baza unor contracte încheiate în acest sens între UAT Județul Vrancea și utilizatorii secundari, în condițiile legii.

Având în vedere cele prezentate mai sus propunem spre aprobare normele specifice privind desfăşurarea activităţii Unității de Achiziții Centralizate.

|  |
| --- |
| Șef serviciu,Serviciul Achiziții PubliceHărăbor Valentina |
| Întocmit,Consilier achiziții publiceAnghel Ancuța |